When Love Was Around

When Love Was Around ialah EP sulung oleh kumpulan rock alternatif Malaysia, Midnight Fusic, dikeluarkan pada 20 Julai 2018 oleh Sony Music Malaysia. EP ini mendapat ulasan positif daripada pengkritik muzik dan didahului oleh dua single utama, iaitu "Heart of May" dan "Lovesick".

Penerbitan
Dalam temuramah bersama JUICE Online, vokalis Midnight Fusic, Arif berkata:

Promosi dan single
Single pertama yang dikeluarkan untuk EP ini ialah "Heart of May" pada September 2017, ia berjaya menduduki tangga teratas di carta Malaysian Top 10 HITZ.fm. Single kedua, "Lovesick" dikeluarkan pada Januari 2018 dan menerima sambutan positif dengan separuh juta penstriman di Spotify.

Versi demo lagu "Heart of May" dikeluarkan pada Mei 2018. Tajuk runut EP ini, "When Love Was Around" dikeluarkan sebagai single ketiga pada 31 Julai 2018. "Heart of May" dan "Lovesick" kemudiannya diberikan susunan muzik baharu dan dimuatkan dalam album sulung senama Midnight Fusic yang dikeluarkan pada 2021.

Ulasan kritis
When Love Was Around mendapat ulasan positif daripada pengkritik muzik. Surej Singh dari Bandwagon Asia berkata: "When Love Was Around menghadirkan semangat langkah ke depan dengan nuansa tenor bunyi serantau". Bandwagon turut menyenaraikan EP ini sebagai salah satu keluaran terbaik di Asia bagi tahun 2018. Nabil Kamal dari Masses menyifatkan When Love Was Around sebagai sebuah "EP yang menarik untuk didengar". Satu ulasan oleh stesen radio Suria menjelaskan bahawa When Love Was Around ialah "katarsis yang nyata, penzahiran kebenaran yang berbuah daripada kesedihan dan kekecewaan".

Senarai runut

Sejarah keluaran

Rujukan

EP 2018
Album Malaysia tahun 2018
Album Midnight Fusic